Рентгеновите снимки са изключително важни в денталната медицина. Благодарение на данните, които предоставят стоматологът може да направи правилна диагностика на състоянието на зъбите и устната кухина на пациента и да установи с точност наличието на кариеси, пародонтоза или друго дентално заболяване. Рентгенографията също така помага за диагностициране на по-сериозни проблеми като кисти, тумори и други патологични проблеми.  Полезна е и за специалистите по ортодонтология, тъй като им предоставя прецизна информация за разположението на зъбите и им помага да вземат решение за най-подходящото лечение.